Shavkat Mirziyoyev Yaponiyaning yangi Imperatoriga tabrik yoʻlladi

01.05.2019
O‘zbekiston Respublikasi Prezidenti Shavkat Mirziyoyev Yaponiyaning bir yuz yigirma oltinchi Imperatori sifatida taxtga oʻtirgani munosabati Yaponiya Imperatori Naruxitoga samimiy qutlovlar va eng ezgu tilaklar bitilgan maktub yoʻlladi.
Davlatimiz rahbari oʻz maktubida Naruxitoning "Reyva" deb nom olgan hukmronlik davrida Yaponiya barqaror va uygʻun rivojlanishiga, mamlakatning jahondagi yetakchi oʻrni yanada mustahkamlanishiga ishonch bildirdi.
"Umid qilamanki, Sizning koʻmagingiz bilan O‘zbekiston-Yaponiya strategik sherikligini mustahkamlash va kengaytirish borasidagi aniq maqsadga yoʻnaltirilgan birgalikdagi sa’y-harakatlar davom ettiriladi", - deb ta’kidlagan Prezidentimiz oʻz qutlovida.